Diari Oficial de la Generalitat Valenciana


Sumari del DOGV 5913, del 15-12-2008 (2008/13096)

Judici verbal 000185/2006. Notificació de la sentència a Maria Rosario Sanchis Galindo i José Ignacio Domínguez Robles.
-----------------------------------------------------------------------------------------------------------------------

### Dades del document

Número de DOGV
:   5913

Data del DOGV
:   15-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/13581


Data del document
:   10-11-2008

Organisme emissor
:   Jutjat de Primera Instància Número 18 de València

Tipus de document
:   Edicte

Descriptors 

:   * sistema judicial

Judici verbal 000185/2006. Notificació de la sentència a Maria Rosario Sanchis Galindo i José Ignacio Domínguez Robles.  
 [2008/13582]  
Judici verbal 000185/2006  
Demandant: Aguas de Valencia, SA.  
Procurador: Desamparados Barber Paris.  
Demandats: María Rosario Sanchis Guindo i José Ignacio Domínguez Robles.  
Jorge Granel Rodríguez, secretari judicial del Jutjat de Primera Instància número 18 dels de València, fa saber:  
Que en el judici a què es fa referència al marge, s'ha dictat la resolució que té el text que literalment és com segueix:  
«Sentència número 09207817714  
València, 23 d'octubre de 2008.  
José Antonio Mora Alarcón, magistrat jutge del Jutjat de Primera Instància número 18 dels d'esta ciutat, ha vist estes actuacions de judici declaratiu verbal civil registrades amb el número 185/08, on són parts Aguas de Valencia, SA, Omnium Ibérico, SA, i Empresa Mixta Valenciana de Aguas, SA (Emivasa), representada per la procuradora Amparo Barber Paris, com a demandant, i com a demandats Rosario Sanchis Galindo i José Ignacio Domínguez Robles.  
Antecedents de fet  
Primer. Amb data 13 de febrer de 2006, va entrar en este Jutjat, procedent del Jutjat degà, un escrit de demanda de judici verbal promoguda per la part actora, en la qual se sol·licitava que es declarara resolt el contracte de subministrament d'aigua i d'instal·lació del comptador en els que s'haja subrogat la demandada, i es va ordenar que s'adoptaren totes les mesures necessàries per al cessament efectiu del subministrament d'aigua, condemnat la part demandada a pagar a l'actora, en concepte de subministrament efectuat la quantitat de 231,30 euros respecte a María Rosario Sanchis i resolució de contracte pel que fa a ambdós demandats, interessos i costes.  
Segon. Admesa a tràmit la demanda per mitjà de la interlocutòria d'este Jutjat, en la qual es van fer les prevencions oportunes a les parts assenyalant el dia i l'hora per a celebrar el judici.  
Tercer. El dia del judici hi va comparéixer la part actora, i no ho va fer la demandada. L'actora es va ratificar en la seua petició i va sol·licitar la condemna de la demandada.  
Quart. En la tramitació d'este judici s'han observat les prescripcions legals.  
Fonaments jurídics  
Primer. Que l'empresa Emivasa té concedida l'explotació del servici de subministrament d'aigua potable a València i terme municipal des de març de 2002. Fins a esta data i des de 1994 les mercantils concessionàries del servici havien sigut Aguas de Valencia, SA, i Omnium Ibérico, SA. Els abonats d'estes mercantils són ara abonats d'Emivasa com a empresa concessionària continuadora del subministrament d'aigua (doc. 1 i 2 de la demanda).  
Amb data 29 d'agost de 1984, Rosario Sanchis Galindo va subscriure amb l'actora un contracte de subministrament d'aigua potable i d'instal·lació i reparació del seu comptador per a l'immoble siti al carrer de Guillem Sorolla, 35-P, de València, qui és l'únic beneficiari d'este subministrament, ja que és l'arrendatària de l'immoble.  
Com a conseqüència del subministrament d'aigua fet, es troben pendents de pagament factures que sumen un total de 231,30 euros respecte a Avsa i Oisa, i 186,16 euros respecte a Emivasa.  
José Ignacio Domínguez Robles va passar a ser el nou usuari del servici i no contracta al ser ocupant de l'immoble en qüestió; el dit ocupant no va complir la tramitació de l'alta o el canvi de nom del servici.  
Segon. Que l'actora exercita acumuladament, en este procés, la pretensió de resolució del contracte i la reclamació de quantitat. Ambdós accions han de prosperar d'acord amb l'article 1.124 del Codi Civil i l'article 29 del Reglament del Servicio de Subministrament d'Aigua Potable que estableixen la facultat de resoldre les obligacions de forma implícita en les recíproques, per al cas que un dels obligats no complira el que l'incumbeix. Cal destacar pel que fa a la novació del contracte en la persona del demandat que l'article 1203.2 del Codi Civil estableix expressament que «les obligacions puguen modificarse [...] substituint la persona del deutor», i s'ha de destacar que la dita modificació no requereix animus extintivo perquè l'obligació no s'extingeix, extingint-se per l'article 1.205 del Codi Civil el consentiment del creditor, cosa que el faculta per a dirigir l'acció judicial contra el nou deutor i no contra el primitiu.  
Quart. D'acord amb l'article 394 de la LEC, pertoca imposar les costes a la part demandada.  
Vistos els preceptes legals citats i la resta que hi són aplicables.  
Dispositiva:  
Estime la demanda formulada per Aguas de Valencia, SA, Omnium Ibérico, SA, i Empresa Mixta Valenciana de Aguas, SA, (Emivasa), contra Rosario Sanchis Galindo i José Ignacio Domínguez Robles, i declare resolt el contracte de subministrament d'aigua i d'instal·lació i reparació del comptador subscrit al seu moment entre l'actora i María Rosario Sanchis Galindo i posteriorment utilitzat pel codemandat, relatiu a l'immoble siti al carrer de Guillem Sorolla, 35, 1a, de València, i ordene que s'adopte totes les mesures necessàries per al cessament efectiu del subministrament d'aigua, les quals es determinaran en execució de sentència. Condemne María Rosario Sanchis Galindo a pagar a les actores Avsa i Oisa, la quantitat de 231,30 euros, més interessos legals d'esta des de la interpel·lació judicial i a Emivasa la suma de 186,16 euros més els interessos legals des de la interposició de la demanda i impose expressament les costes d'este procediment a ambdós demandats.  
Contra esta resolució es pot interposar un recurs d'apel·lació en el termini de 5 dies davant de l'Audiència Provincial de conformitat amb el que hi ha disposat en els articles 457 i següents de la LEC 1/2000.  
Esta és la meua sentència, que pronuncie, mane i firme».  
Publicació. La sentència anterior l'ha donada, llegida i publicada sa senyoria que la va dictar, mentre celebrava audiència pública en el dia de hui. Jo, el secretari judicial, en done fe a València, el 23 d'octubre de 2008.  
Atés que es desconeix el domicili o la residència actual de la part demandada, María Rosario Sanchis Galindo i José Ignacio Domínguez Robles, per la resolució de data 23 d'octubre de 2008 el magistrat jutge, de conformitat amb el que hi ha disposat en els articles 156.4 i 164 de la Llei 1/2000, d'Enjudiciament Civil, ha acordat fixar este edicte al tauler d'anuncis d'este Jutjat i la seua publicació en el Diari Oficial de la Comunitat Valenciana, a fi que valga de notificació als citats demandats Rosario Sanchis Galindo i José Ignacio Domínguez Robles.  
València, 10 de novembre de 2008.- El secretari judicial: Jorge Granell Rodríguez.